Naisega sõbrunedes saab Walterist Clay'le isalik  eeskuju, kes võtab poisi enda hoole alla ja õpetab ta maadlema. Filmi algusest peale tekib kange tahtmine võrrelda Kutcheri tegelaskuju Silvester Stallone'i Rocky'ga. Ehk on sellega seotud ka uustulnukast lavastaja David Hollanderi valitud matid värvitoonid, aga need kaks tegelast lihtsalt nagu sobiksid ühte patta. Võibolla just selle võrdluse tõttu tundub Walter kuidagi tühjana: kui Stallone oli sündinud Rocky't mängima, siis Kutcherit on vaataja harjunud nägema ilusa-poisi rollides.